ai4bharat/Pralekha huggingface dataset:
তথ্যওসম্প্রচারমন্ত্রক
নিউজ অন এআইআর রেডিও লাইভ-স্ক্রিনিং-এ ভারতের সবথেকে জনপ্রিয় বেতার অনুষ্ঠান- ভোলে বিসরে গীত
নয়াদিল্লী, ১৬ আগস্ট, ২০২১
নিউজ অন এআইআর-এ জনপ্রিয় বেতার অনুষ্ঠানগুলির তালিকায় বিবিধ ভারতী শীর্ষস্থান দখল করেছে। বিবিধ ভারতী ন্যাশনাল চ্যানেলের তিনটি অনুষ্ঠান ভোলে বিসরে গীত, কুছ বাতো কুছ গীত এবং বিবিধ ভারতী কি রঙ্গোলী সবথেকে জনপ্রিয়।
আকাশবাণীর লাইভ স্ক্রিনিং অনুষ্ঠানের জনপ্রিয়তায় প্রথম ১০টি শহরের মধ্যে পাটনাকে সরিয়ে লক্ষ্ণৌ স্থান করে নিয়েছে। এফএম গোল্ড দিল্লীর অনুষ্ঠানের শ্রোতা সংখ্যা যথেষ্ট বৃদ্ধি পাওয়ায় এই কেন্দ্র তিন ধাপ উঠে ষষ্ঠ স্থানে পৌঁছেছে। রেইনবো কান্নাডা কামনবিলু চতুর্থ থেকে সপ্তম এবং এফএম রেইনবো দিল্লী সপ্তম থেকে দশম স্থানে নেমে গেছে।
আকাশবাণীর ২৪০টি বিভাগের অনুষ্ঠান নিউজ অন এআইআর অ্যাপ এবং প্রসার ভারতীর সরকারি অ্যাপে লাইভ স্ক্রিনিং হয়। নিউজ অন এআইআর অ্যাপের শ্রোতা ভারতের পাশাপাশি পৃথিবীর ৮৫টি দেশে ৮ হাজার শহরে জনপ্রিয়। ১৬ই জুলাই থেকে ৩১শে জুলাই পর্যন্ত প্রাপ্ত তথ্যের ভিত্তিতে আকাশবাণীর নিউজ অন এআইআর অ্যাপের লাইভ স্ক্রিনিং ভারতের যেসব শহরে জনপ্রিয় সেগুলির তালিকা সহ অন্যান্য অনুষ্ঠানের জনপ্রিয়তার তালিকা দেখার জন্য নিচের লিঙ্কে ক্লিক করুন- https://pib.gov.in/PressReleasePage.aspx?PRID=1746281
CG/CB/NS
(Visitor Counter : 116
প্রতিরক্ষামন্ত্রক
২২ কিলার স্কোয়াড্রনকে প্রেসিডেন্ট স্ট্যান্ডার্ড সম্মাননা
নয়াদিল্লি, ০৫ ডিসেম্বর, ২০২১
রাষ্ট্রপতি শ্রী রাম নাথ কোবিন্দ ৮ই ডিসেম্বর মুম্বাই-এ নৌসেনার ডকইয়ার্ডে ২২ ক্ষেপণাস্ত্র ভেসেল স্কোয়াড্রনকে প্রেসিডেন্টস্ স্ট্যান্ডার্ডে সম্মানিত করবেন। এই উপলক্ষে ডাকবিভাগ একটি স্মারক ডাকটিকিট প্রকাশ করবে। অনুষ্ঠানে মহারাষ্ট্রের রাজ্যপাল, মুখ্যমন্ত্রী, নৌ-সেনা প্রধান সহ সামরিক বাহিনীর প্রতিনিধি ও বিশিষ্ট জনেরা উপস্থিত থাকবেন। প্রেসিডেন্টস্ স্ট্যান্ডার্ড জাতিকে পরিষেবা দেওয়ার সর্বোচ্চ স্বীকৃতি। ১৯৫১ সালের ২৭শে মে তদানিন্তন রাষ্ট্রপতি ডঃ রাজেন্দ্র প্রসাদ নৌ-বাহিনীকে প্রেসিডেন্টস্ কালারে সম্মানিত করেছিলেন। প্রেসিডেন্টস্ কালার এবং প্রেসিডেন্টস্ স্ট্যান্ডার্ডের মান সমান। প্রেসিডেন্টস্ স্ট্যান্ডার্ড ছোট সামরিক ইউনিটগুলিকে দেওয়া হয়।
২২ ক্ষেপণাস্ত্র ভেসল স্কোয়াড্রন ১৯৯১ সালের অক্টোবর মাসে মুম্বাইয়ে গঠিত হয়। এই স্কোয়াড্রনে ১০টি বীর ও ৩টি প্রবাল ক্ষেপণাস্ত্র বহনক্ষম জাহাজ রয়েছে। ১৯৬৯ সালে পূর্বতন সোভিয়েত ইউনিয়ন ভারতীয় নৌ-বাহিনীকে শক্তিশালী করার জন্য ওএফএ প্রথম শ্রেণীর ক্ষেপণাস্ত্রের জাহাজ সরবরাহ করেছিল। সেই সময় যে স্কোয়াড্রন গঠিত হয়, তারই উত্তরসূরী আজকের ২২ ক্ষেপণাস্ত্র ভেসল স্কোয়াড্রন। ১৯৬৯ সালের সেই স্কোয়াড্রন ৭১-এর ভারত-পাক যুদ্ধে গুরুত্বপূর্ণ ভূমিকা পালন করে। ৪ঠা-৫ই ডিসেম্বরের মধ্যরাতে ভারতীয় নৌ-বাহিনীর তরুণতম সদস্য পাক নৌ-বাহিনীর উপর আঘাত হানার সময় মৃত্যুবরণ করেন। ভারতীয় নৌ-বাহিনীর যুদ্ধ জাহাজ নির্ঘাত, নিপাত এবং বীর পাকিস্তানী নৌ-বাহিনীর যুদ্ধজাহাজ খাইবার এবং মুহাফিজের উপর আক্রমণ চালায় এবং ২টি জাহাজকে ধ্বংস করে দেয়। নৌ-বাহিনীর ইতিহাসে এটি সবচেয়ে সফল অভিযান বলে মনে করা হয়। এই বাহিনীর আরেকটি উল্লেখযোগ্য অভিযান ৮-৯ই ডিসেম্বরের মাঝরাতে করা হয়েছিল। আইএনএফ বিনাশ আরও ২টি রণতরীর সঙ্গে পাকিস্তানী নৌ-বাহিনীর ট্যাঙ্কার ঢাকার উপর ক্ষেপণাস্ত্র দিয়ে আঘাত হানে। এর ফলে, করাচিতে কিমারী তৈল সঞ্চয় কেন্দ্রে বিপুল ক্ষতি হয়। এইসব সফল অভিযানের কারণে ২২ স্কোয়াড্রনকে আক্রমণাত্মক বলে অভিহিত করা হয় এবং ভারতীয় নৌ-বাহিনী ৪ঠা ডিসেম্বর নৌ-বাহিনী দিবস উদযাপন করে।
২০২১ সালে ভারত-পাক যুদ্ধে ভারতের বিজয়ের সুবর্ণ জয়ন্তী উদযাপিত হচ্ছে। সর্নিম বিজয়বর্ষ উপলক্ষে আক্রমণাত্মক এই স্কোয়াড্রনের বিভিন্ন অভিযানের স্বীকৃতি হিসাবে প্রেসিডেন্টস্ স্ট্যান্ডার্ডে বাহিনীকে সম্মানিত করা হবে। এর আগেই এই স্কোয়াড্রন ১টি মহাবীর চক্র, ৭টি বীর চক্র এবং ৮টি নৌ-সেনা মেডেল  সম্মানে ভূষিত হয়েছে।
CG/CB/SB
(Visitor Counter : 117
প্রধানমন্ত্রীরদপ্তর
প্রধানমন্ত্রী ১৯শে ফেব্রুয়ারী কেরালায় বিদ্যুৎ ও শহরাঞ্চলীয় ক্ষেত্রের একগুচ্ছ প্রকল্পের উদ্বোধন ও শিলান্যাস করবেন
নতুন দিল্লি, ১৭ই ফেব্রুয়ারী, ২০২১
প্রধানমন্ত্রী শ্রী নরেন্দ্র মোদী ১৯শে ফেব্রুয়ারী বিকেল ৪টে ৩০ মিনিটে ভিডিও কনফারেন্সের মাধ্যমে কেরালার বিদ্যুৎ ও শহরাঞ্চলীয় ক্ষেত্রের একগুচ্ছ প্রকল্পের উদ্বোধন ও শিলান্যাস করবেন। কেরালার মুখ্যমন্ত্রী, কেন্দ্রীয় বিদ্যুৎ ও নতুন এবং পুনর্নবিকরণযোগ্য জ্বালানী, আবাসন ও নগরোন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী এই অনুষ্ঠানে উপস্থিত থাকবেন।
পুগালুর – ত্রিচুর বিদ্যুৎ সরবরাহ প্রকল্প
প্রধানমন্ত্রী তামিলনাডুর পুগালুর থেকে কেরালার ত্রিচুর পর্যন্ত ৩২০ কিলো ভোল্ট বিদ্যুৎ সরবরাহ প্রকল্পের উদ্বোধন করবেন। হাই ভোল্টেজ ডায়রেক্ট কারেন্ট  ভিত্তিক ভোল্টেজ সোর্স কনভার্টার  প্রকল্পটি ভারতের প্রথম অত্যাধুনিক ভিএসসি প্রকল্প, যার এইচভিডিসি যোগাযোগ রয়েছে। এই প্রকল্পে ব্যয় হয়েছে ৫০৭০ কোটি টাকা। পশ্চিমাঞ্চলের থেকে ২০০০ মেগাওয়াট বিদ্যুৎ কেরালায় সরবরাহ করা হবে, যাতে রাজ্যের ক্রমবর্দ্ধমান বিদ্যুৎ-এর চাহিদা মেটানো যায়। এই ব্যবস্থায় এইচভিডিসি ক্রস লিঙ্কড পলিইথেলিন তার ব্যবহার করা হয়। যেটি স্বাভাবিকের থেকে ৩৫ থেকে ৪০ শতাংশ বিদ্যুৎ-এর অপচয় রোধ করে।
কাসারগোড় সৌরবিদ্যুৎ প্রকল্প
প্রধানমন্ত্রী ৫০ মেগাওয়াট ক্ষমতা সম্পন্ন কাসারগোড় সৌরবিদ্যুৎ প্রকল্পটি জাতির উদ্দেশে উৎসর্গ করবেন। জাতীয় সৌরবিদ্যুৎ মিশনের আওতায় এটি তৈরি করা হয়েছে। পাইভালিক, মিনজা এবং চিপ্পুর গ্রামে মোট ২৫০ একর জমিতে এই প্রকল্পটি গড়ে তোলা হয়েছে। কেন্দ্র, এই প্রকল্পে ২৮০ কোটি টাকা ব্যয় করেছে।
সুসংহত নির্দেশ প্রদান ও নিয়ন্ত্রণ কক্ষ –
প্রধানমন্ত্রী থিরুভানন্তাপুরমে একটি সুসংহত নির্দেশ প্রদান ও নিয়ন্ত্রণ কক্ষ গড়ে তোলার জন্য শিলান্যাস করবেন। এই প্রকল্পটি নির্মাণে ব্যয় হবে ৯৪ কোটি টাকা। এটি থিরুভানন্তাপুরম পুরসভার বিভিন্ন সমস্যার স্মার্টভাবে সমাধান করবে। এই কেন্দ্র আপৎকালীন পরিস্থিতিতে সমন্বয় বজায় রাখার ক্ষেত্রে সহায়ক হবে।
স্মার্ট রোড প্রকল্প –
প্রধানমন্ত্রী থিরুভানন্তাপুরমে স্মার্ট রোড প্রকল্পের শিলান্যাস করবেন। এই প্রকল্পটি নির্মাণে ব্য়য় ধরা হয়েছে ৪২৭ কোটি টাকা। এর ফলে থিরুভানন্তাপুরমের ৩৭ কিলোমিটার সড়ককে বিশ্বমানের করে তোলা যাবে। এছাড়াও রাস্তার উপরে থাকা বিভিন্ন তার মাটির তলায় নিয়ে যাওয়ার ব্যবস্থা করা হবে।
আরুভিক্কুরায় জল শোধন কেন্দ্র –
প্রধানমন্ত্রী আমরুত মিশনের আওতায় আরুভিক্কুরায় একটি জল শোধন কেন্দ্রের উদ্বোধোন করবেন। এর ফলে থিরুভানন্তাপুরমে পানীয় জলের সমস্যা দূর হবে এবং খাওয়ার জল সরবরাহ নিরবিচ্ছিন্নভাবে করা যাবে। বিশেষ করে আরুভিক্কুরায় যে জলাধারটি রয়েছে, সেটির রক্ষণাবেক্ষণের কাজ চলার সময় জল সরবরাহে কোনো সমস্যা হবে না।
প্রধানমন্ত্রীরদপ্তর
মিশরের রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ২৫ জুন, ২০২৩
মিশরের রাষ্ট্রপতি আব্দেল ফতেহ আল-সিসি আল-ইত্তিহাদিয়া প্রাসাদে প্রধানমন্ত্রী শ্রী নরেন্দ্র মোদীকে স্বাগত জানান।
মিশরের রাষ্ট্রপতি গত জানুয়ারি মাসে সাধারণতন্ত্র দিবস উদযাপন অনুষ্ঠানের প্রধান অতিথি হয়ে ভারতে এসেছিলেন। দুই নেতা সেই সফরের স্মৃতিচারণ করে এর জেরে দ্বিপাক্ষিক সম্পর্কে যে গতির সঞ্চার হয়েছে, তাকে স্বাগত জানান। মিশরের মন্ত্রিসভায় সম্প্রতি যে ‘ইন্ডিয়া ইউনিট’ গঠন করা হয়েছে, তা দ্বিপাক্ষিক সহযোগিতার দিক-নির্দেশে গুরুত্বপূর্ণ ভূমিকা পালন করবে বলে উভয় নেতা সহমত হয়েছেন।
দুই নেতা দ্বিপাক্ষিক অংশীদারিত্বকে আরও নিবিড় করার পন্থা-পদ্ধতি নিয়ে আলোচনা করেন। বিশেষত, বাণিজ্য ও বিনিয়োগ, তথ্য প্রযুক্তি, প্রতিরক্ষা ও নিরাপত্তা, পুনর্নবীকরণযোগ্য শক্তি, কৃষি, স্বাস্থ্য, সংস্কৃতি এবং নাগরিকদের মধ্যে সংযোগ বৃদ্ধি নিয়ে মতবিনিময় হয়।
জি-২০ মঞ্চে সহযোগিতা বৃদ্ধি নিয়েও প্রধানমন্ত্রী মোদী ও রাষ্ট্রপতি সিসি আলোচনা করেছেন। খাদ্য ও জ্বালানী সুরক্ষা, জলবায়ু পরিবর্তন এবং দক্ষিণের দেশগুলির সমন্বিত কন্ঠস্বর আলোচনায় গুরুত্ব পায়। চলতি বছরের সেপ্টেম্বরে নতুন দিল্লিতে জি-২০ শীর্ষ সম্মেলনে রাষ্ট্রপতি সিসি-কে স্বাগত জানাবার জন্য তিনি অধীর আগ্রহে অপেক্ষা করছেন বলে প্রধানমন্ত্রী জানান।
দ্বিপাক্ষিক সম্পর্ককে ‘কৌশলগত অংশীদারিত্বে’ উন্নীত করার লক্ষ্যে দুই নেতা একটি চুক্তি স্বাক্ষর করেন। কৃষি, প্রত্নতত্ত্ব ও পুরাকীর্তি এবং প্রতিযোগিতামূলক আইন সংক্রান্ত তিনটি সমঝোতাপত্র স্বাক্ষরিত হয়।
মিশরের প্রধানমন্ত্রী মোস্তাফা ম্যাডবাউলি এবং তাঁর মন্ত্রিসভার বেশ কিছু সদস্য চুক্তি স্বাক্ষরের সময়ে উপস্থিত ছিলেন। ভারতের পক্ষে উপস্থিত ছিলেন বিদেশ মন্ত্রী ডঃ এস জয়শঙ্কর, জাতীয় নিরাপত্তা উপদেষ্টা শ্রী অজিত দোভাল ও অন্য পদস্থ আধিকারিকরা।
(CG/SD/SB…
স্বাস্থ্যওপরিবারকল্যাণমন্ত্রক
কোভিড টিকাকরণের সুবিধাভোগী
নতুন দিল্লি, ১৯ মার্চ, ২০২১
কোভিড-১৯-এর টিকাকরণের প্রশাসনিক কাজ পরিচালনার জন্য জাতীয় বিশেষজ্ঞ গোষ্ঠীর সুপারিশ অনুসারে নিম্ন লিখিত ব্যক্তিদের কোভিড-১৯ টিকা দেওয়া হচ্ছে। এরা হলেন – স্বাস্থ্যকর্মী, প্রথম সারির কর্মী, ৬০ বছর বা তার বেশি বয়সী ব্যক্তি এবং যাদের বয়স ৪৫ থেকে ৫৯ বছরের মধ্যে যাদের আগে থেকে নির্দিষ্ট অন্যান্য রোগের উপসর্গ বা কোমর্বিডিটি রয়েছে।
কো-উইন ২.০ পোর্টাল / ওয়েবসাইট অথবা আরোগ্য সেতু অ্যাপের মাধ্যমে টিকাকরণের জন্য নাম নথিভুক্ত করা যেতে পারে।
নির্দেশিকা অনুযায়ী কো-উইন ২.০তে অনলাইনে নাম নথিভুক্তকরণের জন্য নাগরিকদের আধার কার্ড, ভোটার পরিচিতিপত্র, পাসপোর্ট, ড্রাইভিং লাইসেন্স, প্যান কার্ড, এনপিআর স্মার্টকার্ড, ছবি সহ পেনশনের তথ্য ইত্যাদির মধ্যে যে কোন একটি ব্যবহার করা যেতে পারে।
কো-উইন ২.০-তে অনলাইনে নাম নথিভুক্তকরণের সয়ম সুবিধাভোগীরা কোভিড টিকাকরণ কেন্দ্র পছন্দ করতে পারবেন।
চলতি বছরের ১৫ মার্চ পর্যন্ত স্বাস্থ্যকর্মী, প্রথম সারির কর্মী, ৬০ বছর বা তার বেশি বয়সী এবং ৪৫ থেকে ৫৯ বছরের মধ্যে যাদের অন্যান্য রোগের উপসর্গ রয়েছে, এমন ব্যক্তি মিলিয়ে মোট ৩.০৫ কোটি সুবিধাভোগী কো-উইন ২.০ পোর্টালে নাম নথিভুক্ত করেছেন।
৪৫ থেকে ৫৯ বছর বয়সী নাগরিকদের মধ্যে যাদের কোমর্বিডিটি রয়েছে, সেই ২০টি নির্দিষ্ট কোমর্বিডিটি বা আগে থেকেই অন্যান্য রোগের উপসর্গের তালিকা গুলি হল-
|
|
ক্রমিক সংখ্যা
|
|
রোগের লক্ষণ
|
|
১
|
|
গত এক বছরে হাসপাতালে ভর্তির সঙ্গে হৃদযন্ত্রের সমস্যা
|
|
২
|
|
হৃদযন্ত্র প্রতিস্থাপনের পর / লেফট ভেন্ট্রিকুলার অ্যাসিস্ট ডিভাইস 
|
|
৩
|
|
উল্লেখযোগ্যভাবে লেফট ভ্যান্ট্রিকুলার হিস্টোলিকের ৪০ শতাংশের কম কর্মক্ষমতা
|
|
৪
|
|
হৃদযন্ত্রের কপাটিকায় মাঝারি বা গুরুতর সমস্যা
|
|
৫
|
|
পিএএইচ বা ইডিওপ্যাথিক পিএএইচ সহ জন্মগত হৃদরোগের সমস্যা
|
|
৬
|
|
করোনারি আর্টারি রোগ সহ সিএবিজি /পিটিসিএ/এমআই এবং উচ্চরক্তচাপ ও মধুমেহ রোগের চিকিৎসা
|
|
৭
|
|
করোনারি আর্টারি রোগ সহ সিএবিজি /পিটিসিএ/এমআই এবং উচ্চরক্তচাপ ও মধুমেহ রোগের চিকিৎসা এবং হৃদপিন্ডে রক্ত সরবরাহের অপ্রতুলতা
|
|
৮
|
|
চিকিৎসা সম্পর্কিত সিটি/এমআরআই নথিভুক্ত স্ট্রোক এবং উচ্চরক্তচাপ/মধুমেহ রোগ
|
|
৯
|
|
পালমোনারি আর্টারি বা ফুসফুসের ধমনীতে উচ্চরক্তচাপ এবং মধুমেহ রোগের চিকিৎসা
|
|
১০
|
|
১০ বছরের বেশি সময় ধরে মধুমেহ এবং উচ্চরক্তচাপজনিত সমস্যা ক্ষেত্রে চিকিৎসা
|
|
১১
|
|
কিডনি/লিভার/হেমাটোপয়েটিক স্টেম সেল প্রতিস্থাপন : প্রাপক অপেক্ষারত তালিকায় রয়েছেন এমন ব্যক্তি
|
|
১২
|
|
হেমোডায়ালাইসিস/সিএপিডি-তে শেষ পর্যায়ে কিডনির রোগ
|
|
১৩
|
|
মুখের কার্টিকোস্টেরয়েডস/ইমিউনোসপ্রেসেন্ট-এর ওষুধগুলি দীর্ঘদিন ধরে ব্যবহার করছেন এমন ব্যক্তি
|
|
১৪
|
|
অন্ত্রের পচনশীল রোগ
|
|
১৫
|
|
বিগত ২ বছর ধরে গুরুতর শ্বাস-প্রশ্বাসের রোগ নিয়ে হাসপাতালে ভর্তি
|
|
১৬
|
|
লিম্ফোমা/লিউকোমিয়া/মেলোমা বা অস্থিমজ্জায় মারাত্মক টিউমারের চিকিৎসা
|
|
১৭
|
|
২০২০ সালের ১লা জুলাই অথবা বর্তমানে যেকোন ক্যান্সার রোগের চিকিৎসায় থেরাপি
|
|
১৮
|
|
দেহকোষ রোগ / অস্থিমজ্জার সমস্যা / অ্যাপ্লাস্টিক অ্যানিমিয়া /গুরুতর থ্যালাসেমিয়া রোগ
|
|
১৯
|
|
প্রাথমিক ভাবে ইমিউনোডেফিসিয়েন্সি রোগ/এইচআইভি সংক্রমণ
|
|
২০
|
|
বুদ্ধিগত প্রতিবন্ধকতা/পেশীগত সমস্যা /শ্বসনতন্ত্রের সঙ্গে জড়িত নানা সমস্যা/বধির-অন্ধ সহ একাধিক প্রতিবন্ধকতা রয়েছে এমন ব্যক্তির চিকিৎসা
লোকসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় স্বাস্থ্য ও পরিবার কল্যাণ মন্ত্রকের প্রতিমন্ত্রী শ্রী অশ্বীনি কুমার চৌবে।
কেন্দ্রীয়মন্ত্রিসভা
ভারত ও কানাডার চার্টার্ড অ্যাকাউন্ট্যান্ট প্রতিষ্ঠানগুলির মধ্যে সহযোগিতা প্রসার সম্পর্কিত চুক্তিতে অনুমোদন কেন্দ্রীয় মন্ত্রিসভার
নয়াদিল্লি, ৯ আগস্ট, ২০১৮
‘ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়া’  এবং ‘চার্টার্ড প্রোফেশনাল অ্যাকাউন্ট্যান্টস অফ কানাডা’ -র মধ্যে একটি মউ স্বাক্ষরের প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই বিষয়টিতে অনুমোদন দেওয়া হয়।
২০১১ সালে স্বাক্ষরিত একটি মউ এবং আইসিএআই ইন্ডিয়া এবং সিপিএ কানাডার মধ্যে মউ স্বাক্ষরের প্রস্তাবে একটি কর্মপরবর্তী পদক্ষেপ হিসেবে এই অনুমোদনদানের সিদ্ধান্ত গ্রহণ করা হয়। মউ-এর আওতায় চার্টার্ড অ্যাকাউন্ট্যান্টদের প্রাথমিক পর্যায়ে পেশাগত গুণ, দক্ষতা ও যোগ্যতা নির্ণয়ের ক্ষেত্রে ভারত ও কানাডার মধ্যে পারস্পরিক সহযোগিতার প্রসার ঘটবে। এছাড়াও, এই বিশেষ ক্ষেত্রটির সংজ্ঞা নির্ধারণ, শিক্ষা ও মূল্যায়ন ক্ষেত্রে দুটি দেশ পরস্পরের সঙ্গে সহযোগিতাবদ্ধ হবে।
আইসিএআই সদস্য, ছাত্রছাত্রী এবং তাদের সংস্থাগুলির স্বার্থে পারস্পরিক দিক থেকে এক সুসম্পর্ক গড়ে তোলাই হল এই মউ সম্পাদনের মূল লক্ষ্য। আইসিএআই সদস্যরা এর ফলে তাঁদের পেশাগত ক্ষেত্রের পরিধি বাড়ানোর সুযোগ পাবেন এবং কাজের সূত্রে আইসিএআই ও সিপিএ কানাডার মধ্যে পারস্পরিক সম্পর্কেরও প্রসার ঘটবে। শুধু তাই নয়, স্বাক্ষরিত মউ-এর আওতায় তরুণ ভারতীয় চার্টার্ড অ্যাকাউন্ট্যান্টদের মধ্যে সিপিএ কানাডার স্বীকৃতি লাভের আগ্রহও বৃদ্ধি পাবে।
প্রসঙ্গত উল্লেখ্য, বেশ কয়েকজন ভারতীয় চার্টার্ড অ্যাকাউন্ট্যান্ট বর্তমানে কানাডার সংস্থা ও প্রতিষ্ঠানগুলিতে কর্মসূত্রে শীর্ষপদ অধিকার করে রয়েছেন। অন্যদিকে, সিপিএ কানাডার স্বীকৃতি লাভের ফলে ভারতীয় মেধা ও দক্ষতার ওপর কানাডা কর্পোরেট ক্ষেত্রের আস্থা ও বিশ্বাসও ক্রমান্বয়ে বৃদ্ধি পাবে বলে আশা করা হচ্ছে।
SSS/SKD/DM/…
(Visitor Counter : 54
বিদ্যুৎমন্ত্রক
মাধ্যাকর্ষণ-ভিত্তিক শক্তি ভান্ডার প্রযুক্তির জন্য এনার্জি ভল্টের সঙ্গে এনটিপিসি-র মউ স্বাক্ষর
নয়াদিল্লি, ২৭ এপ্রিল, ২০২২
দেশের বৃহত্তম তাপবিদ্যুৎ উৎপাদক সংস্থা জাতীয় তাপবিদ্যুৎ নিগম  আজ এনার্জি ভল্ট হোল্ডিংস সংস্থার সঙ্গে সমঝোতাপত্র বা মউ স্বাক্ষরের কথা ঘোষণা করেছে। দুই সংস্থার মধ্যে এ ধরনের সমঝোতাপত্র স্বাক্ষরের উদ্দেশ্য হ’ল – মাধ্যাকর্ষণ-ভিত্তিক শক্তি ভান্ডার প্রযুক্তির জন্য এনার্জি ভল্ট EVx™️ গড়ে তুলতে এবং যৌথ সমীক্ষার সম্ভাবনা পরিণামের উপর ভিত্তি করে সফটওয়্যার সলিউশন খুঁজে বের করতে দীর্ঘমেয়াদী-ভিত্তিতে কৌশলগত অংশীদারিত্ব চূড়ান্ত করা। শক্তি ভান্ডার ব্যবস্থার মাধ্যমে এনার্জি ভল্ট গ্র্যাভিটির জন্য কম্পোসিট ব্লক উৎপাদনে কয়লার ছাই সদ্ব্যবহারের প্রযুক্তি হস্তান্তরের সংস্থান এই চুক্তিতে রয়েছে।
এনটিপিসি-র চেয়ারম্যান তথা ম্যানেজিং ডায়রেক্টর গুরদীপ সিং বলেছেন, দেশের বৃহত্তম বিদ্যুৎ উৎপাদক সংস্থা হিসাবে জাতীয় তাপবিদ্যুৎ উৎপাদন নিগম যাতে পরিশ্রুত শক্তি উৎপাদনের মাধ্যমে কার্বন নিঃসরণ কমিয়ে ভারতের অর্থনীতিতে অবদান রাখতে পারে, তার জন্যই এই চুক্তি স্বাক্ষর। ভারত শক্তি ক্ষেত্রে রূপান্তরের জন্য যে লক্ষ্য স্থির করেছে, তার প্রেক্ষিতে এনটিপিসি পুনর্নবীকরণযোগ্য শক্তি উৎপাদন ক্ষমতা বৃদ্ধির পরিকল্পনা নিয়েছে। সেই অনুসারে, এনটিপিসি-র নির্ধারিত লক্ষ্য পূরনে সৌর, বায়ু ও হাইব্রিড প্রকল্পগুলিতে অগ্রাধিকার দিচ্ছে। এনার্জি ভোল্ট সংস্থার সঙ্গে এই সহযোগিতা শক্তি ক্ষেত্রে রূপান্তরের লক্ষ্য পূরণে এনটিপিসি-কে সাহায্য করবে। পক্ষান্তরে, দুই সংস্থার মধ্যে এই চুক্তি এক চক্রাকার অর্থনীতির পরিধি বিস্তারে সহায়ক হবে।
এনার্জি ভোল্ট সংস্থার চেয়ারম্যান তথা সহ-প্রতিষ্ঠাতা রবার্ট পিকোনি বলেছেন, আমরা এনটিপিসি-র সঙ্গে চুক্তি স্বাক্ষর করে অত্যন্ত আনন্দিত। এমনকি, আমরা ভারতের বৃহত্তম বিদ্যুৎ উৎপাদক সংস্থাটিকে পরিশ্রুত শক্তি উৎপাদনেও সাহায্য করছি। এনার্জি ভোল্ট সংস্থার উদ্দেশ্যই হ’ল দীর্ঘস্থায়ী-ভিত্তিতে কার্বনমুক্ত শক্তি উৎপাদন ব্যবস্থাকে বাস্তবায়িত করা। তাই, এনটিপিসি-র সঙ্গে এই চুক্তি আমাদের লক্ষ্য পূরণের পথে আরও সহায়ক হবে এবং সারা বিশ্বে শক্তি ক্ষেত্রে অন্যতম বৃহৎ বাজার ব্যবস্থার সম্প্রসারণ ঘটবে।
CG/BD/SB
(Visitor Counter : 74
প্রধানমন্ত্রীরদপ্তর
প্রধানমন্ত্রী আল-হাকিম মসজিদে গেছেন
নতুন দিল্লি, ২৫শে জুন, ২০২৩
প্রধানমন্ত্রী শ্রী নরেন্দ্র মোদী মিশরে তাঁর রাষ্ট্রীয় সফরের সময় কায়রোর আল-হাকিম মসজিদে যান।
(তাঁকে মিশরের পর্যটন ও পুরাতত্ত্ব মন্ত্রী ড. মুস্তাফা ওয়াজিরি স্বাগত জানান। ফাতিমিদ যুগের এই শিয়া মসজিদের রক্ষণাবেক্ষণের দায়িত্বে রয়েছেন বোহরা সম্প্রদায়। প্রধানমন্ত্রী বোহরা সম্প্রদায়ের নেতৃবৃন্দের সঙ্গে সাক্ষাৎ করেন এবং ভারত ও মিশরের জনসাধারণের মধ্যে নিবিড় যোগাযোগের প্রসঙ্গটি উল্লেখ করেন।
CG/CB/SFS
ইস্পাতমন্ত্রক
কলকাতায় দ্বাদশ জাতীয় হিন্দি সম্মেলন অনুষ্ঠিত হল
কলকাতা, ৩১ জুলাই, ২০১৯
কেন্দ্রীয় ইস্পাত প্রতিমন্ত্রী শ্রী ফগন সিং কুলস্তে আজ কলকাতায় দ্বাদশ জাতীয় হিন্দি সম্মেলন উদ্বোধন করলেন। বিখ্যাত ঔপন্যাসিক এবং গল্পকার মুন্সি প্রেমচাঁদের ১৩৯ তম জন্মজয়ন্তী উপলক্ষে হিন্দি ভাষা নিয়ে এই জাতীয় সম্মেলনের আয়োজন করা হয়। ইস্পাত মন্ত্রকের রাষ্ট্রায়ত্ত্ব সংস্হা মেটাল স্ক্র্যাপ ট্রেড কর্পোরেশন লিমিটেড  এই সম্মেলনের আয়োজন করেছিল।
শ্রী কুলস্তে এই সম্মেলনের আয়োজন করার জন্য এমএসটিসি-র আধিকারিক ও কর্মীদের অভিনন্দন জানান। তিনি বলেন, হিন্দি ভাষাকে সহজ-সরলভাবে ব্যবহারের জন্য মুন্সি প্রেমচাঁদের অবদান অনস্বীকার্য। হিন্দিকে আরও জনপ্রিয় করে তুলতে হবে। কেন্দ্র সমস্ত দপ্তরের হিন্দির ব্যবহারের ওপর জোর দিচ্ছে। হিন্দির প্রচারের জন্য প্রতিটি মন্ত্রকে রাজভাষা ইউনিট গঠন করা হচ্ছে। তিনি সকলকে হিন্দির মাধ্যমে যোগাযোগ বাড়াতে বলেন, যার ফলে এই ভাষা আরও জনপ্রিয় হবে।
ইস্পাত মন্ত্রকের যুগ্ম সচিব শ্রী টি শ্রীনিবাস, যুগ্ম নির্দেশক শ্রী আনন্দ কুমার, এন.এস.টি.সি-র চেয়ারম্যান ও কর্ণধার শ্রী বি বি সিং সহ অন্যান্যরা এই অনুষ্ঠানে উপস্হিত ছিলেন।
CG/CB/NS
(Visitor Counter : 90
জাহাজচলাচলমন্ত্রক
বিহারের কাহালগাঁও থেকে জলপথে ফ্লাই এ্যাশ পাঠানো হল আসামের পান্ডুতে
নয়াদিল্লি, ০৩ সেপ্টেম্বর, ২০১৮
বিহারের কাহালগাঁও থেকে জলপথে ১২৩৩ টন ফ্লাই এ্যাশ পাঠানো হচ্ছে আসামের পান্ডুতে। সম্প্রতি কাহালগাঁও থেকে এই ফ্লাই এ্যাশ, আসামের পান্ডুর উদ্দেশ্যে রওনা করানো হয়। ভারতের অভ্যন্তরীন জলপথ কর্তৃপক্ষ বা আইডব্লুএআই-এর এক হাজার টন ক্ষমতাসম্পন্ন দুটি বার্জের মাধ্যমে এই ছাই পাঠানো হচ্ছে। তিনটি জলপথ অতিক্রম করে, প্রায় ২ হাজার ৮৫ কিলোমিটার পথ অতিক্রম করে ২০ দিন পর বার্জদুটি পান্ডুতে পৌঁছবে। গুয়াহাটির একটি সিমেন্ট কারখানায় এই ফ্লাই এ্যাশ ব্যবহার করা হবে।
কাহালগাঁওয়ের জাতীয় তাপবিদ্যুৎ নিগমের কারখানার উপজাত হিসেবে পাওয়া ফ্লাই এ্যাশ ইট ও সিমেন্ট শিল্পে কাঁচামাল হিসেবে ব্যবহৃত হয়ে থাকে। জমি ভরাটের কাজেও ফ্লাই এ্যাশ ব্যবহার করা হয়।
প্রসঙ্গত জলপথে এ পর্যন্ত ১০ বছরেরও বেশী পণ্য পাঠানোর কাজ সফলভাবে করা সম্ভব হয়েছে।
CG/SSS/NS/…
(Visitor Counter : 105
খনিমন্ত্রক
খনিজ সম্পদের ক্ষেত্রে সহযোগিতার উদ্দেশ্যে ভারত ও আর্জেন্টিনার মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ২ জুন, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারতের খনি মন্ত্রক এবং আর্জেন্টিনার খনিজ নীতি ও উৎপাদনশীল উন্নয়ন মন্ত্রকের খনিজ নীতি সচিবালয়ের মধ্যে স্বাক্ষরিত সমঝোতাপত্র অনুমোদন করা হয়েছে ।
এই সমঝোতাপত্রের ফলে খনিজ সম্পদের ক্ষেত্রে দু দেশের মধ্যে প্রাতিষ্ঠানিক সহযোগিতা গড়ে উঠবে।
খনিজ সম্পদ উত্তোলন ও নিষ্কাশন, লিথিয়ামের উত্তোলন, ক্ষার জাতীয় পদার্থের ক্ষেত্রে যৌথ উদ্যোগ গঠন এবং পারস্পরিক বোঝাপড়ার জন্য কৌশলগত নীতি প্রণয়ন, প্রযুক্তি ও বিজ্ঞান সম্মত বিভিন্ন তথ্যের আদান-প্রদান, প্রশিক্ষণ ও দক্ষতা বৃদ্ধি, বিনিয়োগে উৎসাহদান, খনিজ ক্ষেত্রে সহযোগিতা সহ বিভিন্ন বিষয়ে দুটি দেশের মধ্যে দৃঢ় সহযোগিতার সম্পর্ক গড়ে উঠবে।
CG/CB/NS
(
অসামরিকবিমানপরিবহণমন্ত্রক
অসামরিক বিমান চলাচল মন্ত্রী শ্রী জ্যোতিরাদিত্য সিন্ধিয়া উত্তর-পূর্ব ভারতে বিমান পরিবহণ সম্প্রসারিত করতে ৬টি রুটের ভার্চ্যুয়াল উদ্বোধন করেছেন
নয়াদিল্লি, ১৮ অক্টোবর, ২০২১
অসামরিক বিমান চলাচল মন্ত্রী শ্রী জ্যোতিরাদিত্য সিন্ধিয়া, দপ্তরের প্রতিমন্ত্রী অবসরপ্রাপ্ত জেনারেল ডঃ ভি কে সিং, অসামরিক বিমান চলাচল সচিব শ্রী রাজীব বনসল আজ উত্তর-পূর্বাঞ্চলে বিমান পরিবহণ সম্প্রসারিত করতে ৬টি রুটে ভার্চ্যুয়াল উদ্বোধন করেছেন। এই ৬টি রুট হ’ল : কলকাতা- গুয়াহাটি, গুয়াহাটি – আইজল, আইজল – শিলং, শিলং – আইজল, আইজল – গুয়াহাটি এবং গুয়াহাটি – কলকাতা।
অনুষ্ঠানে মিজোরামের আইজলে লেংপুই বিমানবন্দর থেকে রাজ্যের মন্ত্রী ডঃ আর লালথাংলিয়ানা যোগ দেন। শ্রী সিন্ধিয়া বলেন, উত্তর-পূর্ব ভারতের প্রবেশদ্বার মিজোরাম। তাই, এই অঞ্চলের পর্যটন ও আর্থিক বিকাশের ক্ষেত্রে আইজল শহরের গুরুত্ব অপরিসীম। প্রধানমন্ত্রী শ্রী নরেন্দ্র মোদী প্রতিটি রাজ্যের নিজস্ব বৈশিষ্ট্য সকলের মধ্যে তুলে ধরার স্বপ্নকে এই প্রকল্পের মাধ্যমে বাস্তবায়িত করা হচ্ছে। তিনি বলেন, খুব শীঘ্রই ডঃ ভি কে সিং এবং তিনি মিজোরাম সফর করবেন। অ্যালায়েন্স এয়ারের বেশিরভাগ এটিআর বিমানগুলি এখন উত্তর-পূর্বাঞ্চলেই ব্যবহার করা হচ্ছে। উড়ান প্রকল্পে দেশে অসামরিক বিমান চলাচল মন্ত্রকের মানচিত্র অনুযায়ী যেসব শহরগুলি যুক্ত ছিল না, সেগুলি যুক্ত করা হচ্ছে। বর্তমানে ৬০টি বিমানবন্দর এবং ৩৮৭টি রুটে বিমান চলাচল শুরু হয়েছে। এর মধ্যে উত্তর-পূর্বাঞ্চলের জন্যই ১০০টি রুট বরাদ্দ করা হয়েছে। ৫০টি রুটে ইতিমধ্যেই বিমান চলাচল শুরু হয়েছে।
২০১৪ সালে উত্তর-পূর্বাঞ্চলে মাত্র ৬টি বিমানবন্দর ব্যবহার করা যেত। বর্তমানে এই সংখ্যা বেড়ে হয়েছে ১৫। আজ এই রুটগুলিতে বিমান পরিষেবা চালু হওয়ায় গুয়াহাটি, আইজল ও শিলং-এর নাগরিকদের জন্য যাতায়াত ব্যবস্থা আরও সহজলভ্য হ’ল।
CG/CB/SB
(Visitor Counter : 205
সড়কপরিবহণওমহাসড়কমন্ত্রক
শ্রী নীতিন গড়করি মহারাষ্ট্রের ঔরাঙ্গাবাদে ৫৫৬৯ কোটি টাকার সাতটি জাতীয় মহাসড়ক প্রকল্পের উদ্বোধন করেছেন
নতুন দিল্লি, ২৪ এপ্রিল, ২০২২
মহারাষ্ট্রের অন্যতম শিল্প ও শিক্ষা কেন্দ্র ঔরঙ্গাবাদ জেলার সার্বিক উন্নয়নকে এক নতুন মাত্রা দিতে আরও একটি গুরুত্বপূর্ণ পদক্ষেপ হিসেবে কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি আজ ৫৫৬৯ কোটি টাকার সাতটি জাতীয় মহাসড়ক প্রকল্পের উদ্বোধন করেছেন। এই উপলক্ষে শ্রী গড়করি বলেন, ঔরঙ্গাবাদ জেলায় পর্যটন কেন্দ্রের উন্নয়নে শহরের সড়ক পরিবহণ ব্যবস্থার মানোন্নয়ন অত্যন্ত জরুরী। তিনি আরও বলেন, এই জাতীয় মহাসড়ক প্রকল্পগুলি পরিবহণের পাশাপাশি ঔরাঙ্গাবাদ জেলার সার্বিক উন্নয়নকে ত্বরান্বিত করবে। একই ভাবে ঔরাঙ্গাবাদ শহরে যাতায়াত ব্যবস্থার মানোন্নয়ন হলে তা সড়ক দুর্ঘটনা এবং দূষণ কমাতে সাহায্য করবে। এমনকি, শহরের সঙ্গে জেলার প্রত্যন্ত অঞ্চলগুলির যোগাযোগ আরও সুগম হবে।
ঔরাঙ্গাবাদ জেলায় জল সঙ্কট দূর করতে সড়ক প্রকল্পগুলির মাধ্যমে একাধিক প্রয়াস গ্রহণ করা হয়েছে। তিনি জানান, সড়ক নির্মাণের সঙ্গে সঙ্গে অনেক পুকুর বা জলাশয় তৈরি হয়েছে। এই জলাশয় তৈরিতে নিষ্কাশিত মাটি ও সড়ক নির্মাণে ব্যবহার করা হয়েছে। তিনি জানান, এই প্রয়াসগুলির ফলে ঔরঙ্গাবাদে জল সঙ্কটের পাশাপাশি ভূ-গর্ভস্থ জলের সঞ্চয় বাড়বে। জেলায় এই পুকুরগুলি গড়ে তোলার ফলে জল ধারণ ক্ষমতা ১৪ লক্ষ কিউবিক মিটার হয়েছে।
CG/BD/AS/
(Visitor Counter : 79
সংস্কৃতিমন্ত্রক
নেতাজি সুভাষচন্দ্র বসুর শিল্পকর্মের সাথে সম্পর্কিত বিষয়ে সংস্কৃতি মন্ত্রকের বক্তব্য
নতুন দিল্লি, ২৭ জুন, ২০২১
সংস্কৃতি মন্ত্রকের পক্ষ থেকে সুস্পষ্টভাবে জানানো হয়েছে যে, নেতাজি সুভাষচন্দ্র বসুর নিদর্শনগুলি নিয়ে সংবাদমাধ্যমে প্রকাশিত সংবাদ সম্পূর্ণ অসত্য। মন্ত্রক জানিয়েছে যে, নেতাজি সুভাষচন্দ্র বসুর ১২৫-তম জন্মবার্ষিকী উপলক্ষে এবছরের ২৩ জানুয়ারি কলকাতার ভিক্টোরিয়া মেমোরিয়ালে একটি প্রদর্শনীর উদ্বোধন করা হয়েছিল। ওই প্রদর্শনীতে নেতাজি সুভাষচন্দ্র বসুর এই নিদর্শনগুলি রাখা ছিল। নিদর্শনগুলি লাল কেল্লার জাদুঘর থেকে ভিক্টোরিয়া মেমোরিয়াল কর্তৃপক্ষকে দেওয়া হয়েছিল। এনিয়ে দুটি সংস্থার কর্তৃপক্ষের মধ্যে আনুষ্ঠানিক সমঝোতা পত্র স্বাক্ষরিত হয়েছিল। নেতাজি সুভাষচন্দ্র বসুর নিদর্শনগুলি যথাযথ নিরাপত্তা এবং বীমা সহকারে কলকাতায় প্রেরণ করা হয়েছিল।
CG/ SB
(Visitor Counter : 100
তথ্যওসম্প্রচারমন্ত্রক
কিংবদন্তী শিল্পীর প্রতি শ্রদ্ধা হিসেবে চলচ্চিত্র বিভাগ ‘সৌমিত্র পুনরায় সাক্ষাৎ’ শীর্ষক বিশেষ চলচ্চিত্র প্রদর্শনীর আয়োজন করেছে
মুম্বাই, ১৭ নভেম্বর, ২০২০
ভারতীয় চলচ্চিত্রের অন্যতম বিখ্যাত শিল্পী, বাংলার সেরা এবং সবচেয়ে প্রিয় অভিনেতাদের মধ্যে অন্যতম সৌমিত্র চট্টোপাধ্যায়ের জীবনাবসান হয়েছে ১৫ই নভেম্বর। সত্যজিৎ রায়ের ১৪টি চলচ্চিত্রে সৌমিত্র চট্টোপাধ্যায় অভিনয় করেছেন। তাঁর প্রথম চলচ্চিত্র অপুর সংসার। ১৯৩৫ সালে জন্ম সৌমিত্র চট্টোপাধ্যায়ের। নাটকের মধ্যে দিয়ে তাঁর চলচ্চিত্রে আসা। জীবদ্দশাতেই তিনি কিংবদন্তী হয়ে উঠেছিলেন। তবে কেবল সত্যজিৎ রায়ের ছবিতেই নয়, মৃণাল সেন, তপন সিনহা, গৌতম ঘোষ, অপর্ণা সেন, ঋতুপর্ণ ঘোষ, তরুণ মজুমদা এবং অন্যান্য বিশিষ্ট চলচ্চিত্র নির্মাতাদের একাধিক চলচ্চিত্রে স্মরণীয় অভিনয় করেছেন।
তিনিই প্রথম ভারতীয় চলচ্চিত্র ব্যক্তিত্ব যিনি ফ্রান্সের শিল্পীদের জন্য প্রদেয় সর্বোচ্চ সম্মান কমান্ডিউর ডে ল' অর্ড্রে ডেস আর্টস এট ডেস লেট্রেস সম্মানে ভূষিত হয়েছিলেন। এছাড়াও তিনি ভারতীয় চলচ্চিত্রের সর্বোচ্চ সম্মান দাদাসাহেব ফালকে পুরস্কার, পদ্মভূষণ, জাতীয় চলচ্চিত্র পুরস্কার সহ একাধিক পুরস্কার পেয়েছিলেন।
চলচ্চিত্র বিভাগ এই কিংবদন্তী শিল্পীর প্রতি শ্রদ্ধা জানিয়ে তাঁর জীবন ভিত্তিক ‘সৌমিত্র পুনরায় সাক্ষাৎ’ শীর্ষক একটি স্বল্প দৈঘ্যের চলচ্চিত্র প্রদর্শনীর আয়োজন করেছে। বিশিষ্ট চলচ্চিত্র নির্মাতা সন্দীপ রায়ের তৈরি ৪৬ মিনিটের ইংরাজি ভাষায় এই চলচ্চিত্রটি আগামীকাল প্রদর্শিত হবে। এর পাশাপাশি সন্দীপ রায়ের তৈরি ‘মাস্টার্স টাচ’ শীর্ষক ১৬ মিনিটের আরও একটি ইংরাজি স্বল্প দৈঘ্যের চলচ্চিত্র প্রদর্শিত হবে। মূলত এই চলচ্চিত্রটি সৌমিত্র চট্রোপাধ্যায়ে অঙ্কন শৈলীর ওপর ভিত্তি করে নির্মিত। ‘সৌমিত্র পুনরায় সাক্ষাৎ’ শীর্ষক স্বল্প দৈর্ঘ্যে চলচ্চিত্রের মধ্যে দিয়ে বহুমুখী সাংস্কৃতিক ব্যক্তির জীবন ও কাজের বিভিন্ন দিক যেমন চলচ্চিত্র, নাটক এবং টেলিভিশনে অভিনয়, কবিতা, চিত্রশিল্পী, সম্পাদনা, খেলাধুলার প্রতি বিশেষ আগ্রহ ইত্যাদি বিষয় তুলে ধরা হয়েছে। এই চলচ্চিত্রের মধ্যে দিয়ে তাঁকে যথাযথভাবে বাংলা চলচ্চিত্রের 'রেনেসাঁস ম্যান' হিসেবে চিন্থিত করা হয়েছে।
এই তথ্যচিত্রটি দেখা যাবে চলচ্চিত্র বিভাগের ওয়েবসাইটে- http://www.filmsdivision.org/Documentary of the Week
এবং ইউটিউব চ্যানেল https://www.youtube.com/user/FilmsDivision- তে।